# Har du lyst til et anderledes pædagogjob på Roskilde Lille Skole?

## Roskilde Lille Skole søger pr. 1. februar 2019 en pædagog m.m. til skolens SFO.

Vi søger en uddannet pædagog med stor lyst til at arbejde i vores dejlige indskoling og skolefritidsordning.

Stillingen er en kombinationsstilling - ca. 2/3 pædagog i SFOen og 1/3 værkstedslærer i skoletiden eller støttelærer på enkelte børn

Du bliver en del af et team på seks lærere og tre pædagoger, som ligeværdigt skaber rammerne for 80 børns hverdag.

Du planlægger sammen med dine kolleger de daglige aktiviteter i SFO’en og skolen, samt deltager i fælles projekter skoletiden: lejrskoler, teaterforestillinger, værksteder m.m.

Du er selvstændig, kreativ og kan skabe gode relationer til alle slags børn – og dine kolleger.

Du har mod og ideer til aktiviteter med børnene både inde og ude.

Vi tilbyder en fantastisk arbejdsplads i grønne omgivelser på landet, hvor du har stor indflydelse på de daglige aktiviteter og det pædagogiske arbejde. Vi er en skole med friere rammer, og vi forventer derfor, at du er initiativrig, selvstændig, og har lyst til at arbejde engageret i netop denne form for skole og fritidsordning.

Fanger dette din interesse så læs mere om os på vores hjemmeside.

Ring gerne til os for en rundvisning!!

Roskilde Lille Skole er en 50 år gammel fri- og lilleskole, der ligger i landsbyen Tågerup nord for Roskilde. Her er ca. 240 børn fra børnehaveklasse til 10. Klasse, og vi har i 2015 netop etableret vores egen børnehave.

Du må meget gerne kontakte os - eller kom meget gerne forbi - for yderligere information om jobbet. Spørg efter skoleleder Søren Hansen eller viceskoleleder Mette Kofod tlf. 21739120

Ansøgningsfrist den 7. december 2018 kl. 12 med forventede ansættelsessamtaler i uge 50.

Send din ansøgning til soren@rls.dk. Mere info her: [www.rls.dk](http://www.rls.dk)

Ansættelsen sker i henhold til vilkår aftalt mellem dels BUPL og Frie Grundskoler, dels Lærerenes Centralorganisation og Finansministeriet.

ARBEJDSSTED

Roskilde Lille Skole Gundsølillevej 50, Tågerup, 4000 Roskilde